# Zenón Franco Ocampos

Zenón Franco Ocampos (12 de maig de 1956 - 1 d'octubre de 2024) fou un jugador i escriptor d'escacs paraguaià, que tenia el títol de Gran Mestre des de 1990, durant molts anys i fins al 2007, l'únic del seu país. Tot i que representava internacionalment el Paraguai, tenia també la nacionalitat espanyola, i va residir durant molts anys a Ponteareas, Pontevedra, casat amb la també jugadora d'escacs Yudania Hernández., fins a la seva mort a Santiago de Compostel·la.
Tot i que es trobava inactiu des de març de 2013, a la llista d'Elo de la FIDE de febrer de 2015, hi tenia un Elo de 2507 punts, cosa que en feia el jugador número 3 del Paraguai. El seu màxim Elo va ser de 2541 punts, a la llista d'abril de 2004 (posició 348 al rànquing mundial).

## Resultats destacats en competició

El 1976 fou campió del Paraguai en la seva primera participació.
Fou campió Panamericà el 1981, a San Pedro de Jujuy El 1986 fou tercer a l'Obert de Sitges (el guanyador fou Marcelo Tempone).
A l'Olimpíada de Lucerna de 1982, hi guanyà la medalla d'or individual al primer tauler amb una puntuació d'11 de 13. Va tornar a repetir el mateix èxit a l'Olimpíada de Novi Sad de 1990. Va participar en total en 11 olimpíades d'escacs, des de Haifa, Israel el 1976, fins a Batumi, Geòrgia el 2018, representant el Paraguai. Va representar Espanya a l'Olimpíada d'Elistà, Rússia, el 1998.
Com a escriptor, va editar diversos llibres d'escacs per a Gambit Publications.

## Llibres

* Franco, Zenón. Chess Self-Improvement. Gambit Publications, 2005. ISBN 1-904600-29-8.
* Franco, Zenón. Winning Chess Explained. Gambit Publications, 2006. ISBN 1-904600-46-8.
* Franco, Zenón; Crouch, Colin. How to Defend in Chess. Gambit, 2007. ISBN 978-1-904600-83-1.
* Franco, Zenón. Chess Explained: The Modern Benoni. Gambit, 2007. ISBN 978-1-904600-77-0.
* Franco, Zenón. The Art of Attacking Chess. Gambit Publications, 2008. ISBN 1-904600-97-2.
* Franco, Zenón. Grandmaster Secrets: Counter-Attack!. Gambit Publications, 2009. ISBN 978-1906454098.

## Notes i referències

* 1 2 «Nota biogràfica de Yudania Hernández». tabladeflandes.com. [Consulta: 17 juny 2019].
* 1 2 «Nota biogràfica de Zenón Franco Ocampos» (en anglès). Chessgames.com. [Consulta: 10 setembre 2011].
* ↑ «La reina del ajedrez es ponteareana». La Voz de Galícia, 24-08-2011 [Consulta: 17 juny 2019].
* ↑ García, Leontxo «Yudania Hernández és la nova campiona d'Espanya» (en castellà). El País, 18-07-2001 [Consulta: 17 juny 2019].
* ↑ «Fallece Zenón Franco, gran maestro del ajedrez paraguayo». ABC Color, 01-10-2024 [Consulta: 2 octubre 2024].
* ↑ «"Rànquing d'escaquistes per federació: Paraguai"» (en anglès). lloc web de la FIDE. [Consulta: 21 febrer 2015].
* ↑ Posició al rànquing mundial i evolució Elo de Zenón Franco Ocampos «benoni.de» (en alemany). Arxivat de l'original el 2013-12-31. [Consulta: 10 setembre 2011].
* ↑ «Biografia de Zenón». http://www.feparaj.org.py. Arxivat de l'original el 22 de febrer 2015. [Consulta: 21 febrer 2015].
* ↑ «Historial de Guanyadors de l'Obert de Sitges». Escacs Casino Prado. [Consulta: 26 desembre 2024].
* ↑ Bartelski, Wojciech. «Dades de la 25a Olimpíada d'escacs, Lucerna 1982, a OlimpBase» (en anglès). olimpbase.org. [Consulta: 10 setembre 2011].
* ↑ Bartelski, Wojciech. «Dades de la 25a Olimpíada d'escacs, Lucerna 1982, a OlimpBase» (en anglès). olimpbase.org. [Consulta: 10 setembre 2011].
* ↑ «Falleció en España el maestro del ajedrez Zenón Franco». Diario Popular, 01-10-2024 [Consulta: 2 octubre 2024].

## Enllaços externs

* Posicions crítiques de les seves partides a «wtharvey.com» (en anglès). [Consulta: 9 setembre 2011].